257 ATT DWAR IT-TRASFERIMENT TAN-NEGOZJU TA’ BARCLAYSBANK Biex jipprovdi għal ħwejjeġ dwar jew li huma konsegwenzjali jew inċidentali għal, it-trasferiment b’att pubbliku tan-negozju f’Malta tal-Barclays Bank International Limited, magħdud l-attiv u l-passiv kollu tiegħu, u biex jipprovdi għal ħwejjeġ li għandhom x’jaqsmu ma’ jew li huma inċidentali għal xi waħda mill-ħwejjeġ imsemmija. Sarliġi bl-ATT XXXIX tal-1975. Sarliġi bl-ATT XXXIX tal-1975. 1. Dan l-Att jista’ jissejjaħ l-Att dwar it-Trasferiment tan-Negozju ta’ Barclays Bank. 2. Tifsir. (1) F’dan l-Att, kemm-il darba r-rabta tal-kliem ma teħtieġx xort’oħra- " Barclays Bank " tfisser il-kumpannija magħrufa bħala Barclays Bank International Limited u li taħdem f’Malta taħt liċenza maħruġa bis-saħħa tal-Att dwar il-Kummerċ Bankarju †† Imħassar bl-artikolu 37 tal-Att XV tal-1994. Ara l-Att dwar Kummerċ Bankarju (Kapitolu 371). fil-15 ta’ Frar, 1971; Kap. 215. Kap. 215. "data tas-seħħ " tfisser id-data li fiha jibda jseħħ it-trasferiment tan-negozju rilevanti; " garanzija " tinkludi kull privileġġ, ipoteka, mortgage, rahan, obbligazzjonijiet, garanzija, indennizz, obbligazzjoni u kull mezz ieħor li bih jiġi żgurat il-ħlas jew l-ħelsien minn dejn, responsabbiltà jew obbligazzjoni; " kumpannija li lilha jsir it-trasferiment " tfisser il-kumpannija indikata mill-Ministru bħala l-kumpannija li lilha jsir it-trasferiment għall-finijiet ta’ dan l-Att; " Ministru " tfisser il-Ministru responsabbli għall-finanzi; "negozju rilevanti " tfisser in-negozju ta’ Barclays Bank f’Malta kif ikun fid-data tas-seħħ. (2) B’dak kollu li jinsab f’kull liġi oħra, jew f’kull att, kuntratt, kitba jew dokument ieħor ikun li jkun, id-disposizzjonijiet ta’ dan l-Att għandhom iseħħu, u fil-każ ta’ xi konflitt bejn id-disposizzjoni ta’ dan l-Att u disposizzjoni ta’ xi liġi oħra jew xi ħaġa li tinsab f’xi att, kuntratt, kitba jew dokument ieħor ikun li jkun, għandhom jipprevalu d-disposizzjonijiet ta’ dan l-Att. 3. (1) Meta att pubbliku li jsir bejn il-Barclays Bank u l-kumpannija li lilha jsir it-trasferiment u li miegħu jkollu anness l-indikazzjoni mill-Ministru ta’ dik il-kumpannija bħala l-kumpannija li lilha jsir it-trasferiment jittrasferixxi jew ikun jidher li qed jittrasferixxi n-negozju rilevanti, dak l-att għandu, mid-data tas-seħħ, jittrasferixxi dak in-negozjukollu u- (a) l-inklużjoni f’dak it-trasferiment tal-attiv u l-passiv tan-negozju tal-Barclays Bank f’Malta għandu jinkludi f’dak it-trasferiment il-proprjetà kollha ta’ kull xorta, mobbliwimmobbli, li huma proprjetà tal-imsemmibank u li jkunu qegħdin f’Malta jew li jkollhom x’jaqsmu man-negozju tiegħu f’Malta fid-data tas-seħħ, u d-drittijiet kollha, reali jew personali, u r-responsabbiltajiet u l-obbligi kollha ta’ dak il-bank dwar in-negozju tiegħu f’Malta kif ikunu fid-data tas-seħħ, kif ukoll kull dritt aċċessorju jew anċillari, magħduda ipoteki, privileġġi, rahan, pleġġerija u drittijiet oħra li jiggarantixxu xi dritt jew obbligu ieħor; (b) dwar kull proprjetà immobbli jew ħaġa oħra immobbli u dwar kull drittijiet f’dik il-proprjetà jew fuqha, magħdud kull privileġġ jew ipoteka, li jkunu parti minn dak it-trasferiment kif issem ma’ qabel, dak it-trasferiment għandu jkollu effett dwar terzi persuni mar-reġistrazzjoni fir-Reġistru Pubbliku tal-att pubbliku li jagħmel dak it-trasferiment permezz ta’ nota li jkun fiha indikazzjoni tal-partijiet fl-att u d-data u x-xorta ta’ dak l-att, mingħajr tħaris ieħor ta’ xi ħtieġa tal-liġi dwar il-parti kolaritajiet u indikazzjoni oħra tal-ħaġa, proprjetà jew dritt ieħor, inkluż f’dak l-att jew ta’ xi ħtieġa jew formalità oħra; u (ċ) it-trasferiment ta’ kull dritt, dejn jew obbligu ieħor, jew ta’ xi proprjetà jew ħaġa oħra, kif intqal qabel- (i) ma jġib eb danovazzjoni f’xi dritt, dejn jew obbligu bħal dak, u kull dritt, dejn jew obbligu bħal dak għandu jibqa’ kollu effett daqs li kieku ma kienx hemm tibdil fid-detentur, fil-kreditur, jew fid-debitur tagħhom u daqs likieku minn dejjem kienu drittijiet, djun jew obbligi tal-kumpannija li lilha jsir it-trasferiment; (ii) ma jġib ebda ksur ta’ patt jew kondizzjoni, sew statutarja jew kuntrattwali u ma jagħtix lok għal xi konfiska; (iii) ma jinvalidax, ma jeħlisx u ma jilliberax xi kuntratt jew garanzija; (iv) ma jagħtix lok għal ħlas ta’ xilawdemju, premju, penali jew xi ħlas ieħor ikun li jkun. (2) Ebda ħaġa fis-subartikolu (1) ma żżomm li n-nutar li jirċievi l-att li bih isir it-trasferiment tan-negozju rilevanti milli jdaħħal f’kull reġistru xieraq fir-Reġistru Pubbliku jew f’xi nota reġistrata jew insinwata f’dak ir-Reġistru, dik ir-riferenza jew annotazzjoni oħra li tkun xierqa fiċ-ċirkostanzi. 4. (1) Bla ħsara għall-ġeneralità tad-disposizzjonijiet tal-artikolu 3 meta n-negozju rilevanti jkun trasferit kif provdut f’dak l-artikolu- (a) kull kuntratt dwar in-negozju li jkollu effett fid-data tas-seħħ u li fih il-Barclays Bank ikun parti għandu, f’dik id-data u wara, jibqa’ ikollu effett u għandu jiftiehem daqslikieku- (i) il-kumpannija li lilha jsir it-trasferiment kienet parti fih minflok il-Barclays Bank; (ii) minflok kull riferenza (tkun kif tkun miktuba u sew jekk espressa jew mifhuma) għall-Barclays Bank kien hemm sostitwita, dwar kull ħaġa li jkollha ssir fid-data jew wara d-data tas-seħħ, riferenza għall-kumpannija li lilha jsir it-trasferiment; u (iii) minflok kull riferenza (tkun kif tkun miktuba u sew jekk espressa jew mifhuma) għad-diretturi jew għal direttur, uffiċjal jew impjegat tal-Barclays Bank kien hemm sostitwit, dwar kull ħaġa li għandha ssir fid-data jew wara d-data tas-seħħ, riferenza għad-diretturi jew għal direttur, uffiċjal jew impjegat (skont il-każ) tal-kumpannija li lilha jsir it-trasferiment; u d-disposizzjonijiet tas-sub-paragrafiii) ta’ dan il-paragrafu għandhom japplikaw għal kull kuntratt ieħor jew dokument ieħor dwar in-negozju rilevanti u li jkollu effett fid-data tas-seħħ kif japplikaw dwar kuntratt li fih il-Barclays Bank ikun parti; (b) kull kont dwar in-negozju rilevanti bejn Barclays Bank uxi persuna oħra għandu fid-data u wara d-data tas-seħħ isirkont bejn il-kumpannija li lilha jsir it-trasferiment u dik il-persuna l-oħra taħt l-istess pattijiet, kondizzjonijiet u ħwejjeġ inċidentali kif kienu japplikaw qabel dik id-data, u kull kont bħal dak għandu jitqies għal-finijiet kollha bħala kont wieħed li tkompla; (ċ) kull ordni, direttiva, mandat, prokura, awtorità jew kunsens mogħtija lil Barclays Bank dwar in-negozju rilevanti u li jkollhom effett fid-data tas-seħħ għandu jibqa’ jkollhom effett, f’diku wara dik id-data, daqs li kieku mogħtija lill-kumpannija li lilha jsir it-trasferiment; (d) kull dokument negozjabbli u kull ordni għall-ħlas ta’ flus, maħruġ, mogħti, aċċettat jew ġirat sew qabel jew fid-data tas-seħħ, jew wara dik id-data, li jkun dwar in-negozju rilevanti u li jkun espress bħala liħu maħruġ fuq, mogħti lil, jew aċċettat jew ġirat minn, Barclays Bank, jew li jkollu jitħallas f’xi post ta’ negozju ta’ Barclays Bank, għandu jkollu effett fid-data u wara d-data tas-seħħ, daqs li kieku kien maħruġ fuq, mogħti lil, jew aċċettat jew ġirat minn, il-kumpannija li lilha jsir it-trasferiment, jew li għandu jitħallas fl-istess post tan-negozju tal-kumpannija li lilha jsir it-trasferiment, skont il-każ; (e) kull garanzija trasferita lill-kumpannija li lilha jsir it-trasferiment li minnufih qabel id-data tas-seħħ kienet miżmuma mill-Barclays Bank bħala garanzija għall-ħlas ta’ jew għall-ħelsien minn xi dejn, responsabbiltà jew obbligazzjoni għandha, fid-data u wara d-data tas-seħħ, tinżamm mill-kumpannija li lilha jsir it-trasferiment u tkun għad-disposizzjoni tagħha bħala garanzija għall-ħlas ta’ jew għall-ħelsien minn dak id-dejn, responsabbiltà jew obbligazzjoni; u kull garanzija bħal dik li testendi għal avvanzi jew dejn futur għandha, fid-data tas-seħħ u wara, tinżamm mill-kumpannija li lilha jsir it-trasferiment u tkun għad-disposizzjonijiet tagħha bħala garanzija għal avvanzi u djun futuri mogħtija mill-kumpannija li lilha jsir it-trasferiment bl-istess mod għal kollox kif avvanzi u djun futuri mogħtija mill-Barclays Bank kienu assigurati biha qabel dik id-data; (f) f’kull sentenza jew deċiżjoni mogħtija favur jew kontra l-Barclays Bank dwar in-negozju rilevanti qabel id-data tas-seħħ u li ma tkunx tħarset għalkollox f’dik id-data għandha, f’dik id-data u wara, tkun eżegwibbli minn jew kontra l-kumpannija li lilha jsir it-trasferiment. (2) Meta bis-saħħa ta’ xi waħda mid-disposizzjonijiet ta’ dan l-Att xi dritt, dejn jew obbligu jsir dritt, dejn jew obbligu tal-kumpannija li lilha jsir it-trasferiment, dik il-kumpannija u kull persuna oħra għandha, fid-data u wara d-data tas-seħħ, ikollha l-istess drittijiet, setgħaturi medji biex jiġi żgurat jew eżegwit dak id-dritt, dejn jew obbligu daqs li kieku kien minn dejjem dritt, dejn jew obbligu tal-kumpannija li lilha jsir it-trasferiment, u kull proċediment legali jew ta’ arbitraġġ, jew rikors lil xi awtorità, li jkun pendenti minnufih qabel id-data tas-seħħ u li jkunu saru minn jew kontra l-Barclays Bank, għandhom, f’dik id-data u wara, jitkomplew minn jew kontra l-kumpannija li lilha jsir it-trasferiment: (3) Meta fid-data jew wara d-data tas-seħħ xi persuna tmut u tħalli proprjetà f’Malta u b’testment eżegwit qabel dik id-data tinnomina jew tkun tidher li qed tinnomina lill-Barclays Bank bħala eżekutur tagħha, dak it-testment għandu jiftiehem li għandu effett daqs likieku minflok kull riferenza li kien hemm fih għall-Barclays Bank kien hemm sostitwit riferenza għall-kumpannija li lilha jsir it-trasferiment. 5. Setgħat tal-Ministru u ħelsien mit-taxxa fuq dokumenti. (1) Meta n-negozju rilevanti jkun trasferit kif provdut fl-artikolu 3 il-Ministru jista’, b’ordni fil-Gazzetta, jestendi għall-kumpannija li lilha jsir it-trasferiment kull disposizzjoni ta’ liġi li qabel dak it-trasferiment kienet tapplika għall-Barclays Bank taħt dawk il-kundizzjonijiet u b’dawk il-modifiki u riżervi u b’dak il-modu għal dak iż-żmien li jidhirlu xieraq; u l-Ministru jista’ wkoll b’ordni sussegwenti fil-Gazzetta jżid ma’, jibdel, ivarja jew jirrevoka kull ordni ta’ qabel, mingħajr ħsara għall-egħmil ta’ ordni ġdid taħt dan is-subartikolu. (2) It-trasferiment tan-negozju rilevanti tal-kumpannija li lilha jsir it-trasferiment ikun eżentat mill-ħlas tat-taxxa fuq dokumenti.